cyanic-selkie/wikianc huggingface dataset:
Hans Christian Andersen (1971)
7. september 2001 startet sendingene til talkshowet Senkveld med HC og Tommy på TV 2, et program han ledet med Tommy Steine. Programmet gikk til 2003. Han ledet også HitAwards 15. september 2001.
I 2003 ledet han Jeopardy! på TVNorge. Mellom 2004 og 2008 drev han selskapet HCAGizmoLink AS, som importerer DAB-radioer. I april 2008 gikk han tilbake til NRK.
Han var med i gruppen TFL (sammen med Håvard Sylte) som i 1996 ga ut albumet Ruler. Albumet solgte nesten 10 000 eksemplarer, mens singelen «Det va'kke min skyld» solgte 12 000 eksemplarer.
Fra januar 2020 har han vært programleder i HC og Andrea (sammen med Andrea Lindquist) på NRK P1. Han var fra 2008 til 2012 programleder i NRK Østfold,
I perioden 2012 til 2021 eide og drev han selskapet SAHAGA AS, med produktene i elektronikkserien POP.
Kalsabø kraftverk
Kalsabø kraftverk er et vannkraftverk i Brattlandsdalen i Suldal kommune i Rogaland fylke.
Det er et elvekraftverk som utnytter et fall på 90 meter i Kalsabøåa.
Installert effekt er 90 kW. Årsproduksjon er 0,6 GWh.
Liste over fotballklubber i Vietnam
Liste over fotballklubber i Vietnam inneholder vietnamesiske fotballklubber som er en del av seriesystemet.
Erling Brunborg
Erling Brunborg (født 23. juni 1925 i Asker, død 1. januar 2003 ) var en norsk journalist, forfatter, seiler og eventyrer. Han var dessuten fotograf på en av Helge Ingstads ekspedisjoner, filmfotograf for Per Høsts film Same Jakki. Han er også kjent for å ha drevet kroen Den blå lanterne i Lyngør, som konen Anne Brunborg og han etablerte. Brunborg var den første som ble tildelt Havseilerklubbens Hederstegn.
Motstandsarbeid og islandsfiske
Da den såkalte askersaken ble rullet opp av tyskerne på sommeren 1943, ble gymnasiasten og Milorgmannen Brunborg arrestert 8. juli. Fra 3. august 1943 til 12. februar 1944 satt han på Grini og skal ved en tilfeldighet ha sluppet fri. Broren Olav Brunborg døde i Natzweiler i april 1944. Etter annen verdenskrig dro Erling Brunborg på sildefiske på Island, og han hadde et engasjement ved det islandske konsulatet i Marseille i Frankrike – dit han syklet.
Tre års trampeferd
Da han kom hjem fra islandsfisket, la han og barndomsvennen Carl Emil Petersen planer om å reise ut på trampeferd, de ville arbeide seg frem og reise på rimeligste vis. En del av forberedelsene bestod i å skaffe visum til varmere land, noe de greide. Trampeferden begynte, men i en helt annen retning enn planlagt. De reiste fra Oslo til Kristiansand via Hirtshals, haiket til Haugesund og fikk der haik med en fiskeskøyte fra Karmøy som skulle til Nord-Island. De ble satt av i Siglufjörður, grovt regnet 300 km fra Reykjavík som de måtte nå om de skulle kunne reise videre. De krysset Island fra nord til sørvest med elendig utstyr, utrente og med feil mat – ryggsekkene veide bortimot 50 kg ved avreise. Turen tok 14 dager.
Fra Reykjavik jobbet de seg over Atlanteren til Canada på en kullbåt, og derfra haiket og arbeidet de tvers gjennom landet mot vest for å komme seg til Washington i USA. De trampet videre langs den amerikanske vestkysten via California og Texas til Mexico; taklet dysenteri og fremmede språk på veien til landene i Sentral- og Sør-Amerika. I 1951 skilte Petersen og Brunborg lag i Guayaquil i Ecuador. Petersen trampet derfra og hjem til Norge, Brunborg fortsatte videre via Galápagos til Peru, Amazonas og Bolivia før han fikk hyre med en dansk fruktbåt fra São Paulo i Brasil til Liverpool i England. Fra England ble det passasjerbåt til Bergen, og haiking hjem til Asker. Underveis oppholdt Brunborg seg ett års tid i Lima og livnærte seg der ved å skrive artikler på engelsk for et ukeblad.
Jorden rundt med «Rundø» 1957 – 1960
Ferden begynte på høsten 1955 da den tidligere losskøyta «Rundø», som ble bygget og konstruert av Christensen & Moen i Risør i 1925, ble overtatt av Petersen og Brunborg. Hun var en Colin Archer-type, i elendig stand. I løpet av 1957 ble «Rundø» ferdigstilt, og 17. oktober forlot de Kristiansand med kurs for et arbeidsoppdrag i Vestindia. Etter et motorhavari med påfølgende reparasjoner i Esbjerg ble kursen satt sørover gjennom Den engelske kanal før de klappet til kai i Falmouth. Sammen med «So Long II» av Drammen krysset de Biscaya til Portugal, og fortsatte alene til Madeira som ble siste stopp på østsiden av Atlanterhavet. Etter å ha seilt rundt 3000 Nm, fikk de landkjenning ved Sao Antonio i Kapp Verde. De ankom Barbados 42 dager etter at «Rundø» forlot Kanariøyene.
Det tok et halvt år med krysninger i det Det karibiske hav før fotooppdraget var avsluttet, og «Rundø» satte kursen videre mot Tobago og neste fotooppdrag. Mannskapet hadde fått ett medlem til, en britisk ornitolog som ville slå følge med Petersen og Brunborg på fuglestudiene de hadde planlagt å foreta der. Etter å ha studert fregattfugler og sulearter på Melville Rock gikk ferden videre vestover til Bonaire, til Panama der de pusset opp ketchen «Dida» for en plantasjeeier som blant annet betalte med en ny jolle og reiser til Jamaica og Florida, før de fortsatte turen gjennom Panamakanalen til Galápagos med elefantskilpadder og rødflamingoer.
Derfra satte de seil for Marquesasøyene og Nuku Hiva. Der hadde folk forventet dem ved juletider, men takket være at «Rundø» reiste sent fra Galápagos hadde de unngått herjingene til den sterkeste syklonen siden 1906. På grunn av sykdom tok det lengre tid enn beregnet før de kunne sette kursen mot Tuamotu-atollene og Takapoto. Der fraktet de forsyninger fra Takapoto til Ahe og Manihi som manglet mat fordi skip ikke hadde kunnet anløpe på halvannen måned, og på Ahe resulterte en dansekveld med at Petersen fikk navnet «Kirarahau» («den hvite fuglen») takket være hans vals, mens Brunborgs stil resulterte i navnet «Huki-Huki» («han som er kilen»). På Bora Bora lærte de fridykking, seilte igjen med «Dida» og lærte skipperen der hva en deviasjonstabell var. På en av øyene ventet en radiobeskjed – «Rundø» hadde sunket på havnen i Papeete. Heldigvis var det ikke noe alvorlig, noe av beken og drevet mellom bordgangene nederst ved kjølen hadde løsnet og falt ut. De åtte dagene det tok å reparere og fjerne motor og propell fra ketchen fikk den syke Brunborg et opphold hos etnografen Bengt Danielsson og hans familie.
Totalt hadde «Rundø» tilbragt tre måneder i Tahiti da de satte kurs for Samoa og Pago Pago, en avstand som tilsvarte Oslo – Nordkapp via Lindesnes. Planen var å nå Kapp det gode håp før november, så oppholdet i Fiji ble kort og kursen satt mot Australia og Willisøya via Ny-Hebridene. I august kom Brunborg og Petersen til Willisøya, og stillehavsseilasen ble avsluttet da ketchen passerte gjennom Great Barrier Reef og nådde Cairns. De seilte videre langs Queenslands kyst, og da de tok farvel med Booby Island tok det mer enn én måned før de igjen fikk landkjenning ved Cocos Keeling i Indiahavet, 2700 nautiske mil fra Torres-stredet. I Indiahavet feiret besetningen på «Rundø» at det var to år siden hun la Kristiansand bak seg og seilte ut. 18 døgn tok det før de nådde Mauritius og kunne sette kurs for Durban i Sør-Afrika via Réunion. Rundt 40 nautiske mil fra Durban kom «Rundø» i berøring med en syklon og fikk ødelagt storseilet.
I Durban ventet post og dessuten et nytt splittflagg fra Norsk Havseiler- og Krysserklubb med Olav Vs initialer. «Rundø» fikk også en overhaling, nye seil og forsyninger, uten at bemanningen fikk betale noe. Midt i desember 1959 var hun igjen sjøklar, og 21. satte de seil for Cape Town. 31. desember 1959 nådde hun det sørligste punktet på jordomseilingen og gikk inn i Atlanterhavet igjen, «Rundø» hadde seilt 200 nautiske mil på ett døgn. Da Brunborg og Petersen klarerte «Rundø» for seilasen videre nordover, oppga de at neste havn ville bli Kristiansand. 24. januar 1960 forlot de Cape Town med kurs for St. Helena og Ascension, og 23. mars passerte «Rundø» Krepsens vendekrets. Det tok mer enn to måneder før de igjen hadde landkjenning, denne gang i Den engelske kanal, der de ble praiet av en nederlandsk ubåt. I slutten av mai klappet «Rundø» igjen til kai i Kristiansand. Derfra ble de tauet til Vasser, før de seilte videre til Honnørbryggen i Oslo.
Til Vinland med Ingstad i 1960
Brunborg var med på Ingstads ekspedisjon til Vinland som fotograf i 1960, men han viste seg å bli altmuligmann ombord. De dro over med tidligere RS 19 «Halten» for å lete etter spor etter Leiv Eiriksson. Anne Stine Ingstad beskriver ham som en havseiler som var ekspert på Colin Archer-skøytene, alltid til stede der det var behov for ham.
Erling Brunborg og redningsskøytene
Men fremfor alt har Erlings eventyrlige liv vært knyttet til gamle seilskøyter, til Colin Archere, skrev Caspar Brochmann i Blad fra loggen. Brunborg kan sies å ha reddet to gamle redningsskøyter, RS 10 «Christiania» i 1961 og RS 28 «Sandefjord» i 1984/-85. «Christiania» kjøpte han like før hun skulle kondemneres og bare kort tid etter at han og Carl Emil Petersen kom tilbake med «Rundø». Hun lå da på Vestlandet. Senere solgte han henne til Richard Cook før «Christiania» var helt restaurert. Cook fortsatte arbeidet med restaureringen.
Brunborg førte RS 41 «Christian Bugge» fra Oslo til Seychellene på Afrikas østkyst, og han forble der i to år mens han fisket i korallrevene. Senere hentet han RS 27 «Vadsø» hjem til Norge fra Middelhavet.
I 1984/-85 oppdaget Carl Emil Petersen at ketchen RS «Sandefjord» var råtnende og til salgs i Mystic i Connecticut, USA. Ketchen var bygget i Risør i 1913 og hadde lidd under en altanterhavsseilas med Erling Tambs der hun ble grepet av en enorm bølge og kantret. I samarbeid med Colin Archer-klubben ble hun kjøpt og med råtten stormast og lekkasjer som fordret pumping hver annen time ble hun seilt hjem. Ifølge Petersen var dette et vågestykke få eller ingen ville gjort ham etter. Turen til Falmouth tok førti døgn. Brunborg restaurerte «Sandefjord», og hun var hans hjem en periode.
Ettermæle
Barndomsvennen som han reiste på eventyr sammen med, Carl Emil Petersen, sa om ham Det er vanskelig, nær umulig å finne den ideelle følgesvenn nå når min venn Erling Brunborg ikke lenger kan vandre med.
Journalisten og seileren Caspar Brochmann beskrev ham slik i boken Blad fra loggen: ''Pointet er at Erling Brunborg forlengst har befridd seg fra det målbare, det som måles i mauresamfunnet, i klatreverdenene. Han har valgt friheten, gleden ved havet under seil, ved sine henders arbeid, ved sanne vennskaper, en flaske rødvin på deling. Han er heller ikke så redd ensomheten som vi, fordi han kan bruke den''.
Preonstjerne
En preonstjerne er et hypotetisk kompakt himmellegeme som antas å bestå av preoner, en gruppe teoretiske subatomære partikler, som har blitt foreslått å være bestanddeler i kvarker og leptoner. En slik stjerne forventas ha en enorm massetetthet; mer enn 1020 g/cm³. Den ville i så tilfelle ligge et sted mellom en nøytronstjerne og et sort hull.
Teoretiske betraktninger og mulig observasjon
En mindre preonstjerne med samme masse som jorden ville være ca. 5 m i diameter. Slike objekter burde i prinsipp kunne oppdages gjennom fjern gammastråling. De selv skulle kunne ha sitt opphav i en eller annen form for supernovaeksplosjon. Preonstjerner skulle også kunne være en kandidat for mørk materie.
Emma Lindqvist
Emma Lindqvist (født 17. september 1997 i Helsingborg) er en svensk håndballspiller, som spiller for den danske klubben og det svenske kvinnelandslaget.
Hun ble tatt ut i 18-mannstroppen til Henrik Signell foran Håndball-VM 2019 i Japan.
Carol (film)
Carol er en amerikansk-britisk romantisk dramafilm fra 2015, regissert av Todd Haynes. Den er basert på romanen Saltets pris av Patricia Highsmith. I filmen medvirker blant andre Cate Blanchett, Rooney Mara, Sarah Paulson og Kyle Chandler.
Filmen hadde verdenspremiere under filmfestivalen i Cannes i 2015, der den var nominert til Gullpalmen og Rooney Mara vant prisen for beste kvinnelige skuespiller. I USA hadde filmen kinopremiere 20. november 2015 og i Storbritannia 27. november 2015. I Sverige har den kinopremiere 11. mars 2016.
Handling
Filmen utspiller seg i New York på 1950-tallet. Therese Belivet (Rooney Mara) jobber i et varehus på Manhattan, men drømmer om et bedre liv. En dag treffer hun en eldre og vakker kvinne, Carol Aird (Cate Blanchett), som går igjennom en bitter skilsmisse. De blir forelsket og tiltrukket av hverandre, og innleder en kjærlighetsaffære. Men forholdet deres viser å ha en høy pris.
Knut Tore Berland
Knut Tore Berland (født 7. desember 1964 på Matre i Kvinnherad) er en norsk trener innen skiskyting. Han var selv aktiv skiskytter.
Space Development Agency
Space Development Agency (SDA) er en amerikansk føderal etat opprettet i mars 2019 og underlagt Forsvarsdepartementet. SDA har som formål å koordinere og integrere departementets romfartsutvikling, holde oversikt med departementets trussel-styrte romfartsarkitektur og drive frem implementeringen av nye militære romfartskapasiteter som skal sikre USA teknisk og militært forsprang i verdensrommet.
Carol (film)
Anmeldelser
Carol fikk god kritikk, spesielt for Todd Haynes' regi, Cate Blanchetts og Rooney Maras rolleskildringer, kinematografien, kostymene og musikken. På Rotten Tomatoes har kalkulert at 94 % av 247 anmeldelser er positive, og oppgitt en gjennomsnittsrangering på 8, 6 av 10.
Birger Vestmo fra Filmpolitiet skrev: «Carol er en fryd å se på kino. Ed Lachmans fotografi er mesterlig. Carter Burwells musikk kler dramatikken godt og skaper en lett gjenkjennelig tidsånd. Todd Haynes dirigerer dramatikken stødig, godt hjulpet av Blanchett og Maras sikre skuespill. Filmen er ikke ute etter publikums krampegråt, men er en stilig, vakker og rørende kjærlighetshistorie.»
Knut Tore Berland
Etter 16 år ved NTG fikk han i 2008 jobb som trener for det norske kvinnelandslaget i skiskyting. I 2010 takket han ja til jobb som teknikktrener for det russiske skiskytterne.
Liste over ordførere i Ringsaker
Liste over ordførere i Ringsaker kommune i Innlandet.
Bernt Solvoll
Bernt Solvoll er en norsk sanger, låtskriver og gitarist. Han har blant annet skrevet låtene Sally Ann og In a world without you. Bernt Solvoll har en fortid som rørlegger og kultursekretær (i Seljord). Solvoll deltok i musikkonkurransen Stjerner i sikte som John Denver på 1990-tallet. I 2012 mottok han Nome kommunes kulturpris.
André Carbonnelle
André Carbonnelle (født 3. januar 1923, død 30. november 2015) var en belgisk landhockeyspiller.
Han representerte Belgia under Sommer-OL 1960 i Roma, hvor laget hans ble nummer 11.
Joint Security Area
Plot
To nordkoreanske soldater myrdes i den demilitarisert sonen. For å unngå en større konflikt undersøker de to nøytrale statene i Neutral Nations Supervisory Commission, Sveits og Sverige saken. Undersøkelsen ledes av major Sophie E. Jean, en rolle spilt av Lee Yeong-ae.
Money Monster
Money Monster er en amerikansk politisk thrillerfilm regissert av Jodie Foster. Manuset er skrevet av Alan Di Fiore, Jim Kouf og Jamie Linden, mens George Clooney, Julia Roberts, Jack O'Connell, Dominic West og Caitriona Balfe medvirker i sentrale roller. Innspillingen begynte i New York City i februar 2015.
Joint Security Area
Om filmen
Joint Security Area ble en stor suksess. Første uka på kino ble det solgt en halv million billetter i Seoul alene. Etter 15 dager hadde en million sett filmen og tidlig i 2001 ble filmen den mest innbringende sørkoreanske film til da. Filmen ble sett av 5,8 millioner mennesker etter 20 uker på sørkoreanske kinoer, hvorav 2,5 millioner i Seoul.
Money Monster
Om filmen
Filmen hadde kinopremiere i USA 13. mai 2016, og i Norge 3. juni 2016. Verdenspremieren ble holdt under filmfestivalen i Cannes 12. mai.
Joint Security Area
Eksterne lenker
Joint Security Area
Money Monster
Handling
Filmen handler om TV-personligheten Lee Gates (Clooney) som blir tatt til gissel av seeren Kyle Budwell (O'Connell), som mistet familiepengene for å ha fulgt et av Gates' tips.
Vike kirkeruin
Vike kirkeruin er ruinen etter en av Modums middelalderkirker. Kirken stod ved gården Østre Vike, øst for Vikersund. Den er omtalt som sognekirke i 1456, men antas å ha blitt oppført på 1200-tallet. Kirken ble formodentlig nedlagt omkring reformasjonen, og i Jens Nilssøns visitasskildring fra 1595 er den omtalt som «en steen kircke met spir paa ... øde, och saa gaat som forfalden». Murene stod til utpå 1700-tallet, men senere er de brukt som steinbrudd.
Murene og fundamentene ble avdekket og utgravet i 1969–70 under ledelse av Luce Hinsch. Det ble ved den anledning funnet 92 mynter, de fleste fra 1200-tallet.
Skipet måler omtrent 15 meter x 10 meter utvendig, og koret er omtrent 6,5 meter x 6,5 meter.
Figurer som antas å stamme fra kirken, er å finne i Drammens Museum.
Edson Silva
Edson Silva (født 25. mars 1982) er en brasiliansk padler som konkurrerer i kajakk.
Han representerte Brasil under Sommer-OL 2016 i Rio de Janeiro, der han ble utslått i forsøksheatet i K-1 200 meter.
Fidel Antonio Vargas
Fidel Antonio Vargas (født 28. juli 1992) er en cubansk padler som konkurrerer i kajakk.
Han representerte Cuba under Sommer-OL 2016 i Rio de Janeiro, der han ble utslått i forsøksheatet i K-1 200 meter.
Skinfakse
Skinfakse (Norrønt: Skinfaxi, skinnende man) er i norrøn mytologi den hesten Dag rir på over himmelen hver dag.
Skinfakse nevnes i Gylvaginning i Den yngre Edda:
Melissa Petrén
Hun ble tatt ut i 18-mannstroppen til Henrik Signell foran Håndball-VM 2019 i Japan.
Betalt tegningsaksje
Betalt tegningsaksje, BTA, er en interimsaksje som man i Sverige mottar ved en emisjon før den nye aksjekapitalen registreres.
Ved en emisjon i Sverige mottar man først en tegningsrett, som senere konverteres til en betalt tegningsaksje, før man ender med hovedaksjen etter at aksjekapitalen er registrert. Slik kan en deltager i emisjonen få fullgjort sine forpliktelser og betalt inn emisjonskapitalen og dermed berettiges til en aksje. I tiden frem til emisjonen formelt registreres hos bolagsverket kalles aksjen BTA.
Ved beskatning regnes en BTA som en aksje, med den forskjellen at tegningskursen anses som anskaffelseskostnad.
VM i vektløfting 1966
VM i vektløfting 1966 (verdensmesterskapet i vektløfting) ble arrangert i Øst-Berlin i Øst-Tyskland i 1966.
Filip Šváb
Filip Šváb (født 28. april 1983) er en tsjekkisk padler som konkurrerer i kajakk.
Pomare IV av Tahiti
Pomare IV av Tahiti (født 28. februar 1813 på Moorea, død 17. september 1877) var dronning av Tahiti fra 1827 til 1877. Hun bidro til å stabilisere monarkiet på Tahiti, men ble tvunget til å godta at landet ble gjort til protektorat av Frankrike.
Filip Šváb
Han representerte Tsjekkia under Sommer-OL 2016 i Rio de Janeiro, der han ble utslått i forsøksheatet i K-1 200 meter.
Pomare IV av Tahiti
Liv og virke
Hun het egentlig Aimata, men tok samme herskernavn som sine forgjengere i Pomare-dynastiet og ble dronning som Pomare IV da hun arvet tronen etter sin bror Pomare III, som døde seks år gammel. Hun var fjorten år gammel da hun arvet tronen.
I sin ungdom søkte Pomare IV til den misjonskritiske Mamaia-sekten, som fikk innflytelse tidlig i hennes regjeringstid. Misjonærene fikk imidlertid økt innflytelse og Pomare IV støttet etter hvert opp om den protestantiske misjonsvirksomheten. George Pritchard ble en innflytelsesrik rådgiver for dronningen. Pomare IV ønsket ham som britisk konsul og fikk Storbritannias godkjennelse for det i 1838.
Da katolske, franske misjonærer kom til Tahiti i 1836 ble de bortvist av Pomare IV etter råd fra Pritchard. Den franske viseadmiral Abel Aubert du Petit-Thouars reagerte på dette og tvang fram en unnskyldning og pengebot fra dronningen. Pomare IV appellerte til dronning Victoria av Storbritannia om hjelp, uten hell. Dronning Pomare kom også svekket ut i forhold til europeiske handelsmenn.
I 1842 var du Petit-Thouars sendt ut for å annektere Marquesasøyene. Da han fikk høre at Storbritannia var i ferd med å legge under seg Tahiti, seilte han dit for å komme britene i forkjøpet. Fire høvdinger ble tvunget til å undertegne en appell om fransk hjelp, som ble brukt for å begrunne erklæringen om fransk protektorat over Tahiti 9. september 1842.
Dronning Pomare IV ble forsøkt tvunget til å akseptere protektoratet, men overlot ikke regjeringen til franskmennene. Da du Petit-Thouars i november 1843 satte inn militærmakt for å overta Tahiti, flyktet dronning Pomare til Raiatea. Mellom 1843 og 1847 ble det utkjempet krig mellom tahitierne og franskmennene. Til slutt inngikk dronning Pomare en avtale med Frankrike og Storbritannia som godtok Tahiti som protektorat, mot at Huahine, Bora Bora og Raiatea fikk sin uavhengighet garantert.
Dronning Pomare fikk en romslig apanasje og midler til å holde hoff. I 1857 fikk hun reist Tarahoi-palasset i Papeete, men foretrakk å bo andre steder.
Pomare styrte som dronning til sin død i 1877. Hun ble etterfulgt av sønnen, kong Pomare V av Tahiti, som etter tre år overlot Tahiti til Frankrike, som annekterte landet. Datteren Teariimaevarua ble dronning av Bora Bora, mens sønnen Tamatoa ble konge av Raiatea.
Extras
Extras er en britisk komiserie som ble sendt på BBC og HBO fra 2005 til 2007. Serien ble skapt og regissert av Ricky Gervais og Stephen Merchant. For hver episode var det én gjesteskuespiller, i løpet av serien dukker blant andre Kate Winslet, Orlando Bloom, Daniel Radcliffe og David Bowie opp.
Serien har blitt nominert til en rekke priser, blant annet for regi, manuset, Gervais' rolleskildring og gjesterolle. Komedieserien vant Golden Globe for beste musikal- eller komedieserie under den 65. Golden Globe-utdelingen i 2008.
Handlingsreferat
Andy Millman er en håpefull skuespiller som bare klarer å finne arbeid som statist. Han kaller dette å være «bakgrunn-kunstner» for å få dette til å fremstå mer verdig. Hans beste venn er Maggie Jacobs, en annen statist. Maggie er velmenende, men sliter ofte sosialt, og mangler ofte åpenbare sosiale tegn og unnlater å vise passende takt og subtilitet i samtaler. I motsetning til Andy har Maggie ingen ambisjoner om å være noe mer enn en statist. Andys agent, Darren Lamb (spilt av Stephen Merchant) har ingen reell erfaring innenfor underholdning. Han er ofte inkompetent, og hjelper sjeldent med å finne arbeid for Andy. Han fraråder til og med potensielle arbeidsgivere for å ansette Andy på grunn av hans fysikk, alder eller mangel på skuespillererfaring.
Darren blir ofte assistert av den tidligere såpeoperastjernen Shaun Williamson. Lamb forsøker ofte å undergrave Andy ved å foreslå Williamson, som bedre egnet til forskjellige skuespiller-roller som tilbys Andy. Andy er lei av livet som statist, og fordi han alltid blir kuttet ut av scener akkurat i det han klarer å få ansiktet på kamera. Andy forsøker skamløst å komme tettere innpå forskjellige kjendiser og produsenter, i forsøk på å få mer skjermtid eller dialog. Selv om det ofte lykkes i disse forsøkene, oppstår det alltid andre omstendigheter som hindrer Andy fra å gå videre med karrieren. Årsakene inkluderer kjendiser som innrømmer at de ikke har noen reell mulighet til å hjelpe ham. Eller at Andy ved et uhell fornærmer de mer kjente stjernene, noe som resulterer i at han umiddelbart blir avskjediget fra filmingen.
Den andre sesongen omhandler stort sett Andys frustrasjoner over en ny sitcom, kalt When the Whistle Blows, som blir kraftig forandret av produsenter fra BBC. Selv om TV-serien er kommersielt vellykket, og trekker seks millioner ukentlige TV-seere, blir den nådeløst kritisert. Andy får med jevne mellomrom en mulighet til å utvide repertoaret sitt, både på film og på teater. Men han klarer å ødelegge enhver mulighet som kommer hans vei, blant annet ved å fornærme større kjendiser enn ham selv.
Andy blir overbevist om å gi Darren sparken som agent, og blir klient hos et større, mer profesjonelt firma som han tror kommer til å hjelpe ham videre som skuespiller. Etter å ha spilt inn en julespesial for When the Whistle Blows, kunngjør han for studiopublikummet at han umiddelbart ønsker å avslutte hele TV-serien. Men karrieren hans faller deretter i total stagnasjon, og Andy blir tvunget til å ta veldig små roller i forskjellige langvarige britiske TV-serier som Doctor Who og Hotel Babylon. Etter hvert slutter den nye agenten hans å møte ham. Andys forhold til Maggie blir også dårligere fordi han ofte ignorerer henne, og bruker hele tiden deres sammen på å klage på at han ikke får de mulighetene han føler at han fortjener.
Palazzo Pisani Moretta
Palazzo Pisani Moretta er et palé ved Grand Canal i Venezia. Bygningen dateres til 1400-tallet og ble reist av Bembo-familien. Den ble modernisert av Chiara Pisani-Moretta på 1740-tallet, med ny innvendig hovedtrapp, ny toppetasje og takterrasse. Bygningen sto tom i over hundre år, og fikk ikke sentralvarme, lys, gass og elektrisitet før i 1974. Alle interiørdetaljer er opprinnelige og velbevarte.
Holbergs plass holdeplass
Holbergs plass holdeplass er en trikkeholdeplass på Ullevål hageby-linjen i bydel Frogner.
Eddy Carbonelle
Eddy Carbonelle (født 23. oktober 1926, død 23. januar 2004) var en belgisk landhockeyspiller.
Han representerte Belgia under Sommer-OL 1960 i Roma, hvor laget hans ble nummer 11.
20. armé i Russland
20. armé er et operasjonelt nivå i Vestre militærdistrikt i den russiske hæren, med OSK Vest som den operasjonelt-stragegiske kommandoen i Russland i krigstid. Historien skriver seg tilbake til Sovjetunionen, men i moderne Russland ble arméen satt opp i forbindelse med ny struktur fra 2010.
Historie
Hovedkvarteret ble først etablert i Mulino i Nizjegorod oblast, men ble i 2015 flyttet til Voronezj.
144. motoriserte infanteridivisjon ble i 2017 satt opp av mellom annet tre brigader:
Sammensetning
Arméens viktigste elementer i begynnelsen av 2017 var:
Tullinløkka holdeplass
Tullinløkka holdeplass er en holdeplass på Ullevål hageby-linjen i Oslo sentrum.
Solliveien (Bærum)
Solliveien (11-55, 8-54) er en vei på Lysaker i Bærum kommune i Viken.
Ignas Navakauskas
Han representerte Litauen under Sommer-OL 2016 i Rio de Janeiro, der han kom til B-finalen i K-1 200 meter.
Solliveien (Bærum)
Veien fikk sitt navn i 1922, og er oppkalt etter plassen Solli, som ligger i dagens Sollisvingen 4. Mange av boligene i Solliveien er bygd av byggmester Emanuel Olsen, som har fått naboveien Emanuels vei navngitt etter seg. Emanuel Olsen bodde i «Villa Østerled», som har adresse Solliveien 2.
Solliveien er en sidevei til Sollisvingen, med en liten veistubb vestover og hovedveien østover fra denne. Den dreier nordøstover, og ender i Vollsveien, vest for Lysaker stasjon. Veien består av eneboliger, og ligger cirka 22 meter over havet i nordenden.
Freddy Rens
Freddy Rens (født 25. desember 1936) er en belgisk landhockeyspiller.
Traktorstråle
Traktorstråle er en hypotetisk anordning med muligheten til å trekke til seg et objekt til et annet fra en avstand. Siden 1990-tallet har teknologi og forskning arbeidet med å gjøre «traktorstrålen» en virkelighet, hovedsakelig på mikroskopisk nivå.
Freddy Rens
Han representerte Belgia under Sommer-OL 1960 i Roma, hvor laget hans ble nummer 11.
Traktorstråle
Å kontrollere tyngdekraft med stråler er et forskningsområde innenfor fysikken, marginalvitenskap (engelsk fringe science), men betegnelsen «traktorstrålen» kommer fra science-fiction-litteraturen.
Det er kjent at lys innehar bevegelsesmengde og kan dytte på gjenstander – det kan blant annet utnyttes til solseil til romfartøyer. Laserlys kan også brukes til å holde små partikler på plass, en teknikk som er kjent som optiske pinsetter.
Bøkene Skylark of Space av forfatteren E. E. Smith fra 1929 er muligens det første stedet hvor konseptet var beskrevet, men da under en annen betegnelse, «attractor beams» og «repellor beams».
TV-seriene, filmene, og bøkene om Star Trek er blant de mest visuelle og symbolske bruken av traktorstråle som konsept. Star Trek er en av de få prominente science-fiction-seriene som bruker slike stråler gjentatte ganger og viser til dem hele tiden som nettopp traktorstråler.
Franz Lorette
Franz Lorette (født 15. juni 1935, død 21. april 2016) var en belgisk landhockeyspiller.
Karim Elsayed
Karim Elsayed (født 16. februar 1995) er en egyptisk padler som konkurrerer i kajakk.
Han representerte Egypt under Sommer-OL 2016 i Rio de Janeiro, der han ble utslått i forsøksheatet i K-1 200 meter.
Guy Debbaudt
Han representerte Belgia under Sommer-OL 1960 i Roma, hvor laget hans ble nummer 11.
Guy Huyghens
Guy Huyghens (født 16. februar 1933) er en belgisk landhockeyspiller.
Petter Menning
Petter Menning (født 8. august 1987) er en svensk padler som konkurrerer i kajakk.
Han representerte Sverige under Sommer-OL 2016 i Rio de Janeiro, der han kom til B-finalen i K-1 200 meter.
Under Sommer-OL 2020 i Tokyo som ble arrangert i 2021, ble han nummer 6 i K-1 200 meter.
Helianthemum bystropogophyllum
Helianthemum bystropogophyllum er en plante i solrosefamilien.
Den er endemisk for Gran Canaria, en av Kanariøyene. Her vokser den 1100–1350 moh på steinete steder og i kanarifuruskog. Bare 330 eksemplarer fra to ulike voksesteder var kjent i 2004. Bestanden svinger mye og med åtte–tolv års mellomrom forsvinner arten helt, før den igjen spirer fra frø som har ligget i jorda.
Rannfrid Rasmussen
Rannfrid Rasmussen (født 30. januar 1935 i Kristiansand) er en norsk lektor i matematikk og forretningskvinne.
Som ung studerte hun språk i England og Frankrike, såvel som mellomfag i Oslo. I 1987 ble hun cand.scient. i matematikk fra Universitetet i Oslo. Hun har vært foreleser i matematikk ved Agder Distriktshøyskole.
Rasmussen er eneeier og styreleder i firmaene Rannfrid Rasmussen Holding og Rannfrid Rasmussen Investment. Rasmussen er også medeier og siden 1996 styremedlem i shipping- og eiendomsselskapet Rasmussengruppen as. Dette selskapet har investert mye i eiendommer i Nydalen i Oslo og i det amerikanske riggselskapet Transocean. Hun var i 1989 landets rikeste kvinne, men i 2013 var hun bare landets tredje rikeste kvinne.
MS «Elisabeth Bakke»
MS «Elisabeth Bakke» var et norsk stykkgodsskip, bygget i 1937. Fartøyet er mest kjent for å ha vært en av de såkalte kvarstadbåtene, norske skip som var i Sverige ved den tyske invasjonen av Norge i 1940.
Jacques Rémy
Jacques Rémy (født 5. februar 1936) er en belgisk landhockeyspiller.
Han representerte Belgia under Sommer-OL 1960 i Roma, hvor laget hans ble nummer 11.
Nygaardsplassen
Nygaardsplassen er et byområde i Fredrikstad sentrum som består av to bygninger som er plassert i en tett sentrumsbebyggelse mellom Gågaten og Vesterelven.
De tradisjonelle byhus med bakgårdsbebyggelse som på 1890-tallet stod ved Nygaardsplassen ble på 1970-tallet erstattet med nye teglsteinskledte næringsbygg, noe som førte til at området ble tomt for folk og gateliv. Området ble frem til 2019 fornyet av eiendomsselskapet Cityplan og arkitekturkontoret MAD.
Næroset
Næroset er en bygd i Ringsaker kommune, der Moelva renner ut fra sjøen Næra. Bygda har både små og store arbeidsplasser, herunder Ringsaker allmennings produksjonsanlegg for trelast. Da kommunen planla nedlegging av Fagernes skole i bygda, reagerte befolkningen med å proklamere «Fristaten Lucky Næroset». Denne besto med egen regjering og «stasminister» fra 1999 til 2008, under mottoet «Humor, fantasi, galskap og mot». Skolesaken ble brakt vel i havn med vedtak i skolestyret 16. april 2008.
Nygaardsplassen
Ble tildelt DOGA-merket for design og arkitektur Østfold Arkitektforenings Arnstein Arneberg-pris, samt Arkitekturopprørets Hederspris i 2021.
Næroset
Høsten 2011 startet arbeidet med vann- og avløpsledning mellom Moelv og Sjusjøen. Dette får stor betydning for Næroset, der det nå er regulert 36 nye boligtomter, og prosjektert ny skole og barnehage.
Himalayan Aviation
Himalayan Aviation på (hindi: हिमालयन एविएशन) var et flyselskap i India som opererte i de nordlige regioner  av det indiske subkontinent frem til det ble nasjonalisert og slått sammen med syv andre private selskaper som dannet Indian Airlines i 1953.
Himalayan Aviation startet med charter-flyvninger. og etterhvert utvidet med en nattpostrute og ruteflyvning med passasjerer. For å skjøte på inntektene begynte de også å ta med passasjerer i nattpostrutene.
Flåte
Flåten bestod for det meste av Douglas Dakota.
Greece (New York)
Greece er en by i Monroe County i delstaten New York i USA. Byen hadde en befolkning på 96 095 i 2010.
Greece ligger i den nordlige delen av fylket og grenser til byen Rochester i øst og byen Gates i sør og byene Parma og Ogden i vest og Lake Ontario i nord. Greece er en forstad til byen Rochester.
Greece ble etablert i år 1822, og byen fikk navnet Greece siden Hellas kjempet om å frigjøre seg fra Det ottomanske rike på den tiden.
Friidrett under Sommer-OL 1908 – Diskoskast menn
Diskoskast for menn var en av seks kastøvelser i friidrett under Sommer-OL 1908 i London. Førtito deltakere fra elleve nasjoner deltok i diskoskastkonkurransen som ble avviklet 16. juli 1908. Martin Sheridan forsvarte sin olympiske tittel fra OL 1904 i St. Louis.
Rekorder
Gjeldende rekorder før lekene i 1908:
(*) uoffisielt
Mirza Abdollah
Mirza Abdollah, også kjent som Mirza Abdollah Farahani (, født 1843 i Teheran, død 1918) var en tar- og setar spiller, og en særlig fremragende skikkelse i iransk musikkhistorie. Han og lillebroren Mirza Hossein Gholi fikk sin første musikkundervisning av faren, Ali Akbar Farahani, som var en kjent musiker.
Mirza Abdollah er best kjent for sin radif for tar og setar, og for sin undervisning av andre musikere.
Det musikalske modalsystemet dastgāh ble blant annet kodifisert av Abdollah.
Storgata (Dokka)
Storgata er en gate på Dokka i Nordre Land kommune.
Gaten starter i fylkesvei 33 ved avkjøringen Dokka S, løper gjennom sentrum av Dokka, med avkjøring til fylkesvei 250 mot Lillehammer og Torpa, utgjør derfra en del av fylkesveg 193, til den svinger av til Vest-Torpa, bro over Dokka-elva (Dokka bru) nord for sentrum, og fortsetter tilbake til fylkesvei 33 ved avkjøringen Dokka N.
Veistrekningen som utgjør Storgata var frem til 1995 en del av fylkesvei 33 (da riksvei 33), da ble ny vei bygget for å lede hovedveien utenom sentrum.
I 1998 ble deler av gaten gjennom sentrum åpnet som en såkalt miljøgate etter en opprusting. Dette innebar arbeider for å bedre gatemiljøet med bredere fortau, universell utforming, steinlegging, benker/beplantning, fartsdumper og lignende.
Mye av handelsvirksomheten på Dokka ligger i Storgata. Bergfossenteret (nr. 20), Bondlidsenteret (nr. 46), Landsbyporten (nr. 55) og Sentrum er dessuten middels store butikksentre i eller ved Storgata. Kommuneadministrasjon i Nordre Land, med bibliotek og kino tilknyttet, finnes i Sentrumsbygg (nr. 28-30).
Thomas Riggs
Thomas Cooper Riggs (født 22. mai 1903 i London, død 1976) var en britisk seiler som deltok i de olympiske leker 1924 i Paris og 1928 i Amsterdam.
Riggs vant en olympisk sølvmedalje i seiling under sommer-OL 1924 i Paris. Han var med på den britiske båten «Emily» som kom på andreplass i 8-metersklassen, bak norske båten «Bera». Seilasene ble gjennomført utenfor Le Havre i perioden 21. til 26. juli. Mannskapet på «Emily» var; Thomas Riggs, Edwin Jacob, Walter Riggs, Ernest Roney og Harold Fowler
Hou Yuzhu
Hou Yuzhu (født 7. februar 1963), kinesisk volleyballspiller som deltok i de olympiske leker 1984 i Los Angeles og 1988 i Seoul
Yuzhu ble olympisk mester i volleyball i Sommer-OL 1984 i Los Angeles. Hun var med på det kinesiske laget som vant volleyballturneringen for damer foran USA og Japan.
Det var åtte lag som deltok i damenes volleyballturnering. To grupper med fire lag der de to beste lagene gikk videre til semifinale. Kina vant semifinalen med 3-0 i sett over Japan og finalen vant de også med 3-0, motstandere var USA. Yuzhu spilte alle fem kampene.
Fire år senere, i sommer-OL 1988 i Seoul, vant hun en bronsemedalje i volleyball med det kinesiske damelaget. Sovjetunionen vant turneringen foran Peru og Kina. Yuzhu spilte alle fem kampene
Allround-VM på skøyter 1890, menn
Dette var det andre skøyteverdensmesterskap i historien, men det har ikke offisiell status. Løperne gikk distansene 1/2 mile (805 m) – 1 mile (1,609 m) – 2 miles (3,219 m) – 5 miles (8,047 m).
Reglene var slik at en løper måtte vinne tre distanser for å bli kåret til vinner. Da ingen løper vant tre distanser, ble det ikke kåret en verdensmester. De beste løperne var Adolf Norseng fra Norge og Klaas Pander fra Nederland.
Q-stjerne
Q-stjerne (eller grått hull), er kompakte, tunge nøytronstjerner i en svært spesiell tilstand.
Observasjoner tyder på at den minste stabile «klump» med Q-stjernematerie trolig er mer massiv enn 1000 protoner eller nøytroner. Dermed kan det eksistere små partikler av Q-stjernematerie, som igjen kan være en del av den i dag manglende mørke materien i galakser og galaksehoper.
Det kompakte objektet i midten av V404 Cygni er en Q-stjerne, først antatt å være et sort hull.
Thora Daugaard
Theodora (Thora) Frederikke Marie Daugaard (1874–1951) var en dansk kvinnesaksforkjemper, pasifist og redaktør.
Daugaard ble utdannet translatør i 1903. I 1907 ble hun ansatt som redaksjonssekretær ved Dansk Kvindesamfunds (DK) blad Kvinden og Samfundet og som forretningsfører for foreningens nyopprettede kontor. Hun ledet det såkalte Kvinnetoget 5. juni 1915, med krav om kvinnelig stemmerett i Danmark. Hun deltok i Haag ved grunnleggelsen av Internasjonal kvinneliga for fred og frihet i 1915.
Liste over fotballklubber i Zimbabwe
Liste over fotballklubber i Zimbabwe inneholder zimbabwiske fotballklubber som er en del av seriesystemet.
S
Savanna
Adrianus Appelkeren
Adrianus Appelkeren (død i 1512) var en nederlandsk biskop. Han ble utnevnt til hjelpebiskop i Utrecht og til titulærbiskop av Sebaste in Cilicia.
Jacques Vanderstappen
Jacques Vanderstappen (født 1. september 1930) er en belgisk landhockeyspiller.
Nicolai Ditlev Ammon Ræder
Nicolai Ditlev Ammon Ræder (født 16. september 1817, død 22. juli 1884) var en norsk jurist og embetsmann.
Ræder var byråsjef i Kirkedepartementet og fut i Hallingdal. Han var fylkesmann i Nordre Bergenhus amt (Sogn og Fjordane) 1870–75 og stiftamtmann i Bergen amt (Hordaland) fra 1875 til sin død i 1884.
Hans far var oberst Johan Christopher Ræder (1782–1853) og  han var bror til blant andre generalløytnant Johan Georg Ræder (1814–98), juristen Ole Munch Ræder (1815–95) og generalmajor Hans Jacob Theodor Wilhelm Ræder (1831–1920). Nicolai var i ekteskap med Johanne (Hanna) Cathrine Scheel (1830-1910) far til bl.a. skolemannen Anton Ræder (1855–1941) og til Thora Caroline Ræder (1863–1932), som ble gift med industrimannen Harald Borgen Bjerke (1860-1926), adm. dir. i Norsk Hydro.
Militær femkamp
Militær femkamp er en sport som omfatter disiplinene skyting, hinderløp, hindersvømming, granatkasting og terrengløp.
Sporten ble konsipert etter andre verdenskrig som et alternativ til førkrigssporten moderne femkamp.
Walter Riggs
William Walter Riggs (født 1. januar 1877, død 10. november 1951) var en britisk seiler som deltok i de olympiske leker 1924 i Paris. Riggs vant en olympisk sølvmedalje i seiling under sommer-OL 1924 i Paris. Han var med på den britiske båten «Emily» som kom på andreplass i 8-metersklassen, bak norske båten «Bera». Seilasene ble gjennomført utenfor Le Havre i perioden 21. til 26. juli. Mannskapet på «Emily» var; Walter Riggs, Edwin Jacob, Thomas Riggs, Ernest Roney og Harold Fowler
Champ Car
Champ Car var navnet på en racingklasse og en spesifikasjon for formelbiler som ble brukt i amerikansk racing i mange tiår. Navnet Champ Car var opprinnelig en kortversjon av Championship Series Car, som henspeilte på det amerikanske formelbilmesterskapet som i ulike former er kjørt siden 1909.
I sin mest kjente og nyeste bruk var «Champ Car» navnet på organisasjonen som opprinnelig ble kalt Championship Auto Racing Teams, eller CART. CART-serien ble grunnlagt i 1979 av teameiere som var uenige i den retningen og ledelsen som United States Auto Club (USAC) hadde tatt. I sin mest populære periode, sist på 1980-tallet og først på 1990-tallet, ble mesterskapet kalt CART / PPG Indy Car World Series, og benevnelsen «Champ Car» forsvant midlertidig ut av bruk til fordel for det mer markedsvennlige «Indy Car». I 1996 medførte «splitten» i amerikansk formelbilracing at CART-serien tok en annen retning enn Indy Racing League (IRL) og Indianapolis 500. CARTs mesterskap ble fra 1997 til 2002 markedsført som CART FedEx Championship Series og betegnelsen «Champ Car» ble igjen brukt om bilene som ble brukt, mens IRL brukte den opprinnelige betegnelsen Indycar på sin konkurrerende racingklasse. CART gikk konkurs etter 2003-sesongen. Tre av CARTs teameiere kjøpte organisasjonens eiendeler og omdøpte den til Champ Car World Series (CCWS). Vedvarende finansielle vansker medførte at CCWS slo seg konkurs forut for den planlagte 2008-sesongen og organisasjonens aktiva ble fusjonert inn i IRLs IndyCar Series, slik at de to mesterskapene i amerikansk formelbilracing ble slått sammen til ett.
Motorblokk
Motorblokk er den bærende delen i en stempelmotor. Den er tradisjonelt laget av støpejern, men i senere tid er det også blitt vanlig å bruke lettmetall, som foruten å være lettere også leder varme bedre enn støpejern.
Dobbeltdrapet på Louisa Vesterager Jespersen og Maren Ueland
Dobbeltdrapet på Louisa Vesterager Jespersen og Maren Ueland er en fellesbenevnelse på drapssaken der danske Louisa Vesterager Jespersen og norske Maren Ueland ble funnet drept den 17. desember 2018 ved foten av Jbel Toubkal nær landsbyen Imlil i Atlasfjellene i Marokko.
Til sammen 18 menn har blitt arrestert av marokkansk politi i forbindelse med drapene. Dobbeltdrapet ble skildret som en terrorhandling etter at en video, der noen av de mistenkte sverger troskap til den islamske staten, ble sluppet ut på internett.
Ofrene
Louisa Vesterager Jespersen (født 5. desember 1994) vokste opp i Ikast, Danmark. Hun gikk ved Vestre skole og ble student ved Ikast-Brande Gymnasium i 2013. Hun reiste til steder som Argentina, Peru og Norge. Jespersen ønsket å oppleve Arktis og søkte om å kunne representere Danmark i ekspedisjonen Fjällräven Polar i 2017 og 2018.
Maren Ueland (født 23. november 1990) var fra Bryne, Norge. Ueland og Jespersen studerte begge ved Universitetet i Sørøst-Norge, til bachelorgrad innen friluftsliv, kultur- og naturveiledning på campusen i Bø i Telemark. Venninnene hadde fullført sine skriftlige eksamener for semesteret og reiste 9. desember på ferie til Marokko for å gå tur i fjellene der. De var først innom Marrakesh før de dro videre til landsbyen Imlil i Atlasfjellene, et populært utgangspunkt for å bestige fjellet Toubkal, den høyeste toppen i Nord-Afrika.
Gjerningsmennene
Fire angrepsmenn hadde delt en video på sosiale medier før angrepene, der de sverget troskap til terrorgruppen Den islamske stat og snakket om «ødeleggelse forårsaket av korsfareralliansens kampfly». En av angriperne sier: «Fortsett å bekjempe fiendene av Allah, uansett hvor du er, du har ingen unnskyldning og, vær informert om at vi er dine støttespillere… du har allierte blant oss.»
Marokko
Marokko anses normalt å være et trygt reisemål for turister. Drap på utlendinger er sjeldne, og det siste terrorangrepet hendte i 2011, da 17 personer ble drept av en bombe på en restaurant i Marrakesh. Ifølge en forsker ved Dansk Institut for Internationale Studier har marokkanske myndigheter tilsynelatende god kontroll på terrortrusselen fra jihadister og samarbeider med europeiske og amerikanske myndigheter. Likevel har marokkanere vært påfallende representert i diasporaterrorisme, det vil si terror utenfor Marokko, både i Syria, Irak, Libya og Europa.
Drap og etterforskning
På morgenen den 17. desember 2018 kom to franske fjellklatrere over de halshugde likene til ofrene ved teltet deres nær en sti som knytter Imlil til Jbel Toubkal. En mistenkt med navnet Abderrahim Khayali ble raskt arrestert etter at politiet fant en etterlatt ID i teltet. De ble også filmet med CCTV i området. Ytterligere tre mistenkte, Abdessamad Ejjoud, Rachid Afatti og Younes Ouaziyad, ble senere arrestert av politiet mens de satt på en buss under morgenrushet i den nærliggende byen Marrakesh. De tre mistenkte ble fanget mens var i besittelse av stikkvåpen. Abdessamad Ejjoud er antatt å være lederen av gruppa, og de fire mennene filmet seg selv en uke før drapene, der de sverget troskap til den islamske staten (IS).
Drapsmennene forklarte ifølge rettsdokumenter at de ville reise til Syria for å slutte seg til den islamske staten, men hadde ikke råd. De hadde deretter blitt enige om å utføre en terrorhandling på marokkansk jord, enten på sikkerhetstjenester eller utenlandske turister. De gikk inn for å reise til Imlil-området for å se etter utlendinger. Mennene møtte en britisk mannlig turist, som de lot gå da han sa at han var muslim, før de siktet seg inn mot de to kvinnelige turistene. I videoen av drapene på kvinnene kan det angivelig høres en stemme si «fiender av Allah» og «hevn for våre brødre i Hajin».
Marokkansk politi arresterte senere flere enkeltpersoner som var mistenkte for å ha forbindelser til de hovedmistenkte.
Rettssak
Totalt ble 24 personer tiltalt i rettssaken etter dobbeltdrapet. Rettergangen ble holdt i Rabat i Marokko. Det ble kjent at 23 av de tiltalte var marokkanere fra Marrakesh, mens den siste var en sveitsisk-spansk muslimsk konvertitt. Tre av dem ble tiltalt for drap, og de andre for terrorhandlinger.
I mai 2019 innrømte en av de tiltalte drapet på ei av kvinnene. Han hadde tidligere vært fengslet for å ha prøvd å slutte seg til den islamske staten i Syria og ble sluppet løs i 2015.
I juli 2019 ble tre av de tiltalte dømt til døden.
Begravelser
Likene av ofrene ble fraktet med fly til København 21. desember 2018.
Ueland ble bisatt i Time kirke ved Bryne i Norge den 21. januar 2019. Den marokkanske ambassadøren Lamia Radi deltok i bisettelsen, mens Bent Høie representerte den norske regjeringen.